**RESOLUCIÓ** [o DECRET / ACORD / etc.] **D'INICI DE PROCEDIMENT D'INSPECCIÓ PERIÒDICA DE LA INSTAL·LACIÓ [TIPUS INSTAL·LACIÓ] [NOM INSTAL·LACIÓ]**

**ANTECEDENTS**

1. En data [data] [el Sr./ la Sra.] [nom titular] com a [càrrec] de l'entitat [nom entitat titular] va presentar, a través dels canals habilitats a aquest efecte, una comunicació de posada en funcionament de la instal·lació [tipus instal·lació] [nom instal·lació], del municipi de [nom municipi], de la qual és titular. Amb la comunicació va manifestar sota la seva responsabilitat que les dades comunicades són certes, i que disposa de la documentació preceptiva per a iniciar l'activitat, la qual acredita que la instal·lació compleix tots els requisits exigits per la normativa vigent.
2. En data [data] es va inscriure la posada en funcionament de la instal·lació en el Registre d'Instal·lacions Juvenils de la Direcció General de Joventut.

[En cas d’IJ antigues, en què la inscripció al Registre hagués estat per autorització de la DGJ, cal redactar els antecedents de forma diferent]

**FONAMENTS DE DRET**

1. L'article 3.1 c) del Decret 16/2022, d’1 de febrer, d’instal·lacions juvenils i de modificació del Reglament de campaments juvenils, aprovat pel Decret 203/2013, de 30 de juliol, estableix que a la Direcció General de Joventut li correspon inspeccionar les instal·lacions juvenils per tal d'assegurar, en tot moment, les seves condicions tècniques i de seguretat.
2. L'article 4.1 del Decret 16/2022, d’1 de febrer, estableix  que les comarques i els municipis poden exercir potestats d'execució sobre les instal·lacions juvenils del seu territori.
3. D’acord amb la Llei 38/1991, de 30 de desembre, d’instal·lacions destinades a activitats amb infants i joves i mitjançant el Decret 187/1993, de 27 de juliol, el Govern de la Generalitat va delegar als consells comarcals les competències d’execució en matèria d’instal·lacions juvenils. Aquesta delegació es va fer materialment efectiva amb la signatura del corresponent conveni amb el Consell Comarcal de [comarca], i s’exerceix actualment a través del contracte-programa vigent.
4. L'article 52.3 del Decret 16/2022, d’1 de febrer, estableix que, amb independència d'altres inspeccions puntuals, l'administració competent ha de dur a terme, amb la periodicitat que s’especifica en el Pla d’inspecció vigent, una inspecció d'ofici de les instal·lacions del seu àmbit territorial, amb l'objectiu de verificar que continuen ajustant-se a la normativa.

Per tot això,

**RESOLC:**

1. Iniciar d’ofici un procediment d’inspecció periòdica de la instal·lació juvenil [tipus instal·lació] [nom instal·lació] del municipi de [nom municipi].
2. Requerir la persona titular de la instal·lació perquè tingui a disposició del personal inspector del Consell Comarcal la documentació següent:

- Informe o acta de la darrera inspecció sobre el compliment de la normativa vigent relativa a les condicions higièniques i sanitàries de la instal·lació i de l’aigua de consum humà, lliurat per l’organisme competent.

[L’obligació de disposar de l’acta o informe sobre les condicions de l’aigua de consum no és aplicable quan l’aigua de consum prové d’una xarxa pública d’abastament i la instal·lació no disposa de dipòsits de reserva d’aigua de consum humà. En aquest cas, la persona titular ha de manifestar, sota la seva responsabilitat i per escrit, que compleix correctament les mesures i els controls de qualitat de l’aigua, d’acord amb la normativa vigent.]

[Les persones titulars d’un alberg de joventut urbà abastit per la xarxa pública d’aigua de consum, sense dipòsits ni servei de restauració col·lectiva, poden aportar, en substitució de l’informe o l’acta d’inspecció sanitària, una manifestació, sota la seva responsabilitat i per escrit, del compliment correcte de les condicions d’higiene de la instal·lació i de qualitat de l’aigua de consum, d’acord amb la normativa vigent.]

- Pòlissa de l’assegurança de responsabilitat civil que hagi subscrit l’entitat o persona titular de la instal·lació, i el rebut de l’any en curs, o certificat de la garantia equivalent de què disposa.

- Informació sobre els preus vigents, en qualsevol suport, amb el detall dels diversos conceptes i serveis oferts.

- Normes de funcionament intern de la instal·lació.

- Registre dels usuaris i usuàries de la instal·lació.

- Les actes que confirmen que s’han dut a terme les inspeccions periòdiques de les instal·lacions subjectes a reglaments tècnics, i els certificats que acrediten que s’han efectuat els manteniments periòdics obligatoris i les reparacions que s’indiquen a les actes, si escau.

- La documentació tècnica de la instal·lació que va manifestar posseir mitjançant la corresponent comunicació: plànols, memòria, certificats i informes, degudament actualitzats si escau. [No escau requerir aquesta documentació si ja ha estat lliurada anteriorment al Consell Comarcal].

1. Ordenar als serveis tècnics comarcals que duguin a terme una inspecció de la instal·lació esmentada per avaluar la seva adequació tècnica a la normativa aplicable i per comprovar l'existència i correcció de la documentació exigible.
2. Advertir a la persona titular de la instal·lació que les deficiències detectades arran de la inspecció, en cas que n'hi hagués, hauran de ser esmenades en el termini que se li indiqui, i que la manca d'esmena podrà comportar la incoació del corresponent expedient sancionador.
3. Comunicar aquesta Resolució a la [persona / entitat] interessada i a la Direcció General de Joventut del Departament de Drets Socials de la Generalitat de Catalunya.

[Recursos]

[Municipi], a la data de la signatura electrònica.

[nom i signatura òrgan competent]

Signat electrònicament